# data[].attributes.body
Vuorovaikutuspiste oli omassa luokkatilassa. Esillä oli tutustuttavana eri oppiaineiden (äikkä, historia, ruotsi ja englanti) pakollisten kurssien tehtäviä, joissa opiskeleminen tehdään vuorovaikutuksessa (pari/ryhmä/roolitehtäviä) - näitä moni huoltajista katseli. Jäänsärkijänä ovensuussa oli muutama "irtopää". Luokan etuosassa tuutoripari demonstroi, miten puheviestintätaitojen päättökokeen keskustelutehtävää ratkaistaan. Huoltajat seurasivat keskustelua hyvän tovin ja itsekin osallistuivat tehtävään. Itse moderoin tuutoreiden työskentelyä metapuheella. Joillekin vanhemmille kertoilin yleisesti vuorovaikutustaidoista opetussuunnitelmassa. Itselle jäi tämän pisteen vastuuopettajuudesta hyvä tunne, vaikka samalla oli haastavaa ottaa vastaan luokan ovesta sisään astuvia huoltajia. En tainnut esittäytyä kuin yhdelle porukalle - huoltajia siis tuli ja meni. Jonkinlainen paremmin mietitty rakenne/aikataulutus olisi varmasti tarpeellinen, vaikka itse pisteen sisältö on siis kiinnostava ja toimiva.

# data[].attributes.body
Kierrättäjä-Tero johdatti ja ohjeisti huoltajat.

Esittäytymisen jälkeen kävimme opettaja- ja tutor -johtoisesti aiheita. Näytettiin materiaaleja smartilta. Keskusteltiin oppimateriaalin maksuttomuudesta, valintaperusteista, opiskelijoiden mieltymyksistä digiin/paperiin.

Lukujärjestysten osuus hoidettiin siten, että työjärjestyksiä tutkittiin pöytäryhmissä ja tutorit kertoivat näkemyksiään.

Mielestämme tämä toimi paremmin kuin edellisenä vuotena, jolloin digi/paperi ja yo-kokeet olivat omina pisteinään.

# data[].attributes.body
Perusperiaatteita vuorovaikutuksesta käytiin keskustellen läpi. Tutorit demosivat äidinkielen osuuksia. Keskustelu huoltajien kanssa velloi laajemmin oppiainesisältöjen ja lukion valmiusvaatimusten maisemissa.

Toinen huoltajaryhmä oli "konstruktivistinen" ja halukas tekemään itse, toinen otti vastaan tietoa "behavioristisemmin". Rastin opettajan on hyvä varustautua kahdella eri strategialla.

# data[].attributes.body
Eka porukka teki heti jonkin keskustelunavauksen, josta lähdimme tutkailemaan tekoälyn roolia lukio-opinnoissa. Toinen porukka oli hiljainen, joten esittelin sitten itse valitussa järjestyksessä juttuja aluksi. Materiaaleina oli yhden aineryhmän tekoälyn käyttölinjaukset, esimerkkitehtävä hyvästä käytöstä toisesta oppiaineesta sekä tekemiäni esimerkkejä siitä, millaisia analyysitekstejä tekoäly taannoin osasi kirjoittaa. Tarjolla oli myös läppäri, jossa olisi saanut kokeilla erilaisia kehotteita chatgpt ilmaisversiolla. Se ei kerännyt käyttäjiä.

Itse koen vähän haastavaksi sen, että ei tavallaan kuulu olla mitään luentoa tms., mutta osa huoltajista ei tuota keskusteluun mitään. Sitten vaan tasapainotellaan. Hiljaisempikin ryhmä jutusteli kyllä vuorovaikutus-demopisteillä sitten.

# data[].attributes.body
K1 Tekoäly ja lukujärjestys:

Esittäydyttyämme kävimme kahden ryhmän kanssa aiheita keskustellen yhdessä tutoreiden kanssa. Tekoälystä oli lyhyt esitys ja esimerkkejä käytöstä ChatGPT:n avulla. Tutorit ottivat mukavasti oman roolinsa, kun tultiin erilaisten lukujärjestysten esittelemiseen. Molempien ryhmien huoltajat kiittelivät tutoreita erikseen. Vaikutti siltä, että suurin osa huoltajista päätyi keltaiseen kerrokseen, joten alustava jako olisi pitänyt tehdä tarkemmin.

K2 Vuorovaikutus

K4 Yo-kirjoitukset ja oppimateriaalit

# data[].attributes.body
Esittäydyttiin

Kerrottiin oppimateriaaleista suullisesti ja esillä oli pari konetta eri kirjoina ja painettuina.

Kerrottiin yo-kokeista ja näytettiin smartilta, miten tutkinto rakentuu. Lisäksi vilautettiin eri aineiden kokeita.

Tutorit kertoivat hyvin omat näkemyksensä

Huoltajat aika heikosti lähti tutustumaan. Mikä auttaisi?

Pohdiskeltiin, että viime vuonna oli ehkä parempi, kun oli vähemmän luokkia.

Jotenkin kannattaa kehittää. Ja ehkä tekniikan olisi hyvä olla valmiina jo päivällä iltaa varten.

Miten olisi vaikka "messutyyppinen" ratkaisu liikuntasalissa? Tutustumisilta, avoimien ovien päivä tms.

# data[].attributes.body
Molemmat pisteet yhdessä luokassa toimivat hyvin kysely ja keskustelu -periaatteella. Huoltajia tuli pikkuhiljaa toisilta pisteiltä. Tutorien kokemukset ja kommentit hyviä keskusteluissa. Yhteisiä "luentoja" ei näistä aiheista kannatakaan pitää, eikä tällä systeemillä voisikaan, koska liikkuvuus on vapaata.

# data[].attributes.body
Yo-kirjoitukset ja lukujärjestykset toimivat hyvin yhdessä. Tutoreiden kommentit arvokkaita ja saimme hyvää keskustelua aikaan. Huoltajia tuli ja meni, joten esittäydyimme vain ensimmäiselle ryhmälle ja muilta se sitten unohtuikin. Huoltajat erityisen kiinnostuneita lukujärjestyksistä ja siitä, miten tutorit ovat kokeneet lukio-opinnot.

Erilaisia lukujärjestyksiä oli meillä seinällä esillä, samoin yo-tutkinnon rakenne. Smartilla oli esillä kaksi yo-koetta ja huoltajat saivat niihin halutessaan tutustua.

# data[].attributes.body
Oppilaat demonstroivat englannin suullisella harjoituksella ja vanhemmat saivat tutustua materiaaleihin, sekä esittää kysymyksiä. Vanhemmat tulivat eri suuruisina ryhminä, osa kyseli, osa käväisi vain pyörähtämässä. Aika paljon jäi "luppoaikaa".

# data[].attributes.body
Lukion tuki ja OmaHämeen tuki

Lukion tukipisteessä olivat erityisopettajat, opinto-ohjaajat, tutorit, ryhmänohjaaja / tutorohjaaja ja Lumo-koira

Pisteellä käytiin läpi lukio-opiskeluun liittyviä asioita ja eri tukimuotoja väittämien muodossa. Huoltajat vastasivat oikein / väärin ja kukin ammattilainen esitteli itsensä ja vastasi omaan alaansa liittyvään väittämään. Tutoreilta pyydettiin kommentteja ja heille esitettiin myös kysymyksiä sekä meidän että huoltajien toimesta.

Mielestämme tämä konsepti toimi ja tänä vuonna paremmin kuin edelliskerralla, koska meillä oli aikaa 20 minuuttia edellisen 10 min sijasta. Myös se, että emme kaikki toimijat ( eo, opo, ro, kuraattori, psyk, terv.hoitaja, tutor-ohjaaja ja tutorit) olisimme samalla pisteellä, on liikaa ihmisiä. Luokkatila on ehdottomasti parempi kuin jugend, koska tällöin syntyy enemmän keskustelua.

Huoltajilta tuli toive, että he voisivat osallistua kaikkiin pisteisiin. Nyt piti valita tukimuodoista toinen.

Useampi huoltaja luuli, että ilta loppui ennen meidän pistettä.

Miten saisimme huoltajille illan lukkarin samaan tapaan kuin ysien tutustumispäivässä, jotta kaikki tietävät mihin mennä ja mitä kaikkea on tarjolla? Tutorien ohjauksesta eri pisteille ja aikataulutuksesta on tullut hyvää palautetta esim.ykkösten huoltajaillassa.

# data[].attributes.body
Valmistin tutoreita tulevaan iltaan opettajankokouksessa sovitun mukaisesti = he ovat pisteillään, kertovat mielipiteitään ja vuorovaikutuspisteillä demonstroivat tunneilla tapahtuvaa. Ja tämä kaikki kolmessa eri luokassa.

Kaksi hämmennystä: Etsin johdattajana sinisestä kerroksesta kolmea luokkaa, kunnes minulle kerrottiin, että on vain kaksi. Sininen kerros oli myös päätynyt opettajajohtoisempaan, ohjattuun esittelyyn, jolloin esim. vuorovaikutuspiste olisi ollut "pahempi" tutoreille, jos he olisivat oikeasti joutuneet "näyttämölle". Kaikesta päästiin sujuvasti eteenpäin, tutorit reagoivat joustavasti ja onneksi vuorovaikutuspisteellä oli Lempi.

Lukio pitää huolta -piste toimi hienosti omasta sönköttämisestäni huolimatta.